THAIจับมือ”ไชน่า เซาท์เทิร์น แอร์ไลน์ส”เชื่อมเส้นทางเที่ยว2ประเทศ กระตุ้นนทท.เข้าไทยเพิ่ม
THAI จับมือ "ไชน่า เซาท์เทิร์น แอร์ไลน์ส" เชื่อมเส้นทางท่องเที่ยว 2 ประเทศ หวังดึงนักท่องเที่ยวจากตอนใต้ของจีนเข้าไทยเพิ่ม
25 ต.ค. 2561

นายเอกนิติ นิติทัณฑ์ประภาศ ประธานกรรมการ บริษัท การบินไทย จำกัด (มหาชน) หรือ THAI ระบุว่า THAI ร่วมพบปะพูดคุยกับ นายหวัง ชาง ชุน ประธานสายการบินไชน่า เซาท์เทิร์น แอร์ไลน์ส ณ เมืองกวางโจว สาธารณรัฐประชาชนจีน เกี่ยวกับความร่วมมือในการเชื่อมโยงเส้นทางท่องเที่ยวระหว่างสองประเทศ ทั้งในเรื่องของข้อตกลงในการขนส่งผู้โดยสาร กระเป๋าสัมภาระ (Interline Agreement) และอื่นๆ ซึ่งความร่วมมือดังกล่าวจะช่วยสนับสนุนให้นักท่องเที่ยวจากทางตอนใต้ของสาธารณรัฐประชาชนจีนเข้าสู่ประเทศไทยมากยิ่งขึ้น